— Гэта важнае пытанне. Я заўважыў, што маё пакаленне — гэта пакаленне бунту. Я бяруся за мастацкую справу, калі з чымсьці не згодны. Мой імпульс да стварэння — бунт. Потым ужо ідзе ўсё астатняе — праца над ідэяй, яе ўдасканаленне. І сёння я бачу, што ў маладых гэтага бунту няма. І тое праблема для мяне як для выкладчыка, для рэжысёра. Яны не маюць унутры сябе супраціўлення. Мы былі супраць камуністычнай улады — і бунт для нас быў станам натуральным. Ён быў у генах. З гэтага і нараджалася мая правакацыя. Падражніць… І не толькі я: выбітныя драматургі Гамбровіч, Мрожак… — яны таксама бунтары. А сёння ўсё так “цёпла”.